|  |  |
| --- | --- |
| **ΑΚΑΔΗΜΑΪΚΟ ΕΤΟΣ 2020-2021** | **ΠΡΟΓΡΑΜΜΑ ERASMUS+**  **ΓΙΑ ΕΠΙΜΟΡΦΩΣΗ (STT)** |
| ***ΚΡΙΤΗΡΙΑ*** | **ΜΟΡΙΟΔΟΤΗΣΗ** |
| *Υποψήφιοι που συμμετέχουν για πρώτη φορά στο πρόγραμμα Erasmus+ για επιμόρφωση* | 25 μόρια |
| *Υποψήφιοι που ασχολούνται* ***άμεσα*** *με τη διεκπεραίωση των θεμάτων Erasmus* ***(ΚΑ103 - ΚΑ107)*** *και εξυπηρετούν το πρόγραμμα (Τμήμα Διεθνών Σχέσεων και ΕΛΚΕ)* | 15 μόρια |
| *Υποψήφιοι που δεν ανήκουν στην παραπάνω κατηγορία, αλλά έχουν οι ίδιοι υποδεχθεί εισερχόμενο προσωπικό για επιμόρφωση Erasmus+ κατά τη διάρκεια των 3 τελευταίων ακαδημαϊκών ετών \*\** | 15 μόρια |
| *Υποψήφιοι των οποίων η τελευταία μετακίνηση έγινε πριν τουλάχιστον 3 χρόνια* | 3 μόρια ανά έτος |
| *Οι υποψήφιοι που έχουν πιστοποιημένη επάρκεια στην αγγλική γλώσσα (ή στην γλώσσα που απαιτείται στη χώρα ή στο φορέα υποδοχής)\** | -Γ2 20 μόρια  -Γ1 15 μόρια  -Β2 10 μόρια |
| *ΑμΕΑ* | 20 μόρια |
| *Προτεραιότητα στο διοικητικό προσωπικό, δεδομένου ότι το διδακτικό προσωπικό μπορεί να συμμετάσχει σε άλλη δράση του προγράμματος* | 20 μόρια |
| *Συνάφεια του αντικειμένου της επιμόρφωσης με τη θέση εργασίας και τα καθήκοντα του συμμετέχοντα, η οποία πιστοποιείται με έγγραφο του άμεσου προϊσταμένου (αναφέρεται επίσης ότι: 1) η μετακίνηση -βάσει τεκμηρίωσης- κρίνεται επωφελής για το Τμήμα και για τον υποψήφιο και 2) δεν παρακωλύεται το έργο του Τμήματος όπου ανήκει ο υποψήφιος)* | 10 μόρια |

\*Σε περίπτωση ισοβαθμίας υποψηφίων θα προσμετράται με 2 μόρια η γνώση πρόσθετης (2ης ή 3ης) γλώσσας.

Με σκοπό τη δίκαιη κατάταξη των αιτήσεων που ισοβαθμούν, η Επιτροπή με βάση τα υπάρχοντα κριτήρια, ζητά -αν χρειαστεί- την προσκόμιση πτυχίων ξένης γλώσσας, ακόμα και αν η μετακίνηση αφορά την Κύπρο. Σε περίπτωση ισοψηφίας στον τομέα γλωσσών, υπερτερεί ο υποψήφιος που έχει καλύτερο επίπεδο γλωσσομάθειας με τον όρο ότι αυτό μπορεί να διευκολύνει τη μετακίνησή του στη χώρα υποδοχής. Αν προκύψει εκ νέου ισοβαθμία, η Επιτροπή προτείνει τη διενέργεια ηλεκτρονικής κλήρωσης, εφόσον δεν θα είναι πρακτικά εύκολο να εξεταστούν οι περιπτώσεις αυτές μεμονωμένα.

\*\* Η ενεργός συμμετοχή συναδέλφων στην υποδοχή προσωπικού από το εξωτερικό θα εξακριβώνεται είτε μέσω του Mobility Agreement, είτε με Βεβαίωση-Επιστολή των Προϊσταμένων Τμημάτων, ώστε να πριμοδοτούνται μόνο οι άμεσα εμπλεκόμενοι υπάλληλοι κατά τη μετακίνησή τους στο εξωτερικό και όχι οι υπάλληλοι ολόκληρης της υπηρεσίας. **Για την κατοχύρωση των μορίων λόγω υποδοχής (στην υπηρεσία ή Τμήμα) συναδέλφων από το εξωτερικό, είναι απαραίτητο το ενδιαφερόμενο προσωπικό που αιτείται μετακίνησης στο εξωτερικό να διαθέτει πιστοποιητικό ξένης γλώσσας.**

Με ευθύνη του κάθε Προϊσταμένου Τμήματος ή Yπηρεσίας του Πανεπιστημίου Κρήτης και με σκοπό τη διαφύλαξη της ποιότητας των μετακινήσεων, θα γίνεται δεκτή η μετακίνηση μέχρι δύο (2) μελών του προσωπικού από κάθε Υπηρεσία στον ίδιο προορισμό και την ίδια χρονική περίοδο.

Στη μοριοδότηση λαμβάνονται **ΑΡΝΗΤΙΚΑ** τα παρακάτω:

-Υποψήφιοι που επιλέγουν προορισμό στον οποίο έχουν ήδη μετακινηθεί στο πλαίσιο της τριετίας (-10 μόρια)

**ΕΠΙΣΗΜΑΝΣΗ: Η άδεια από το Τμήμα Β’ Προσωπικού για την επιμόρφωση να είναι υποχρεωτική (χωρίς αυτήν, δεν είναι δυνατή η συμμετοχή στο πρόγραμμα). Εναπόκειται στον ενδιαφερόμενο να την εξασφαλίσει και να συνεννοηθεί με το αντίστοιχο Τμήμα Προσωπικού.**

**Προϋποθέσεις συμμετοχής**:

1. Η μετακίνηση να αφορά κατάρτιση-επιμόρφωση στο αντικείμενο απασχόλησης ή σε αντικείμενο που έχει προγραμματιστεί να συμμετάσχει ο υποψήφιος μελλοντικά και όχι συμμετοχή σε συνέδριο, έρευνα, κ.λπ.
2. Η διάρκεια της μετακίνησης να περιλαμβάνει **τουλάχιστον 2 διαδοχικές ημέρες** μετακίνησης και να διαρκεί από **2 έως 5 ημέρες**. Στην περίπτωση που η διάρκεια της κινητικότητας είναι 5 εργάσιμες ημέρες, δεν δίνεται αποζημίωση για τις ημέρες ταξιδίου, ενώ αν η μετακίνηση διαρκεί 2-3 ημέρες, δίνεται αποζημίωση για 1 ημέρα ταξιδίου πριν τη μετακίνηση και 1 ημέρα μετά την μετακίνηση.\* Εξαιρούνται οι οργανωμένες εβδομάδες επιμόρφωσης για τις οποίες **παρέχεται χρηματοδότηση για 5 ημέρες συν 2 ημέρες ταξιδίου.**
3. Η κινητικότητα θα πρέπει να έχει ολοκληρωθεί το αργότερο έως **30 Σεπτεμβρίου 2020.**
4. Ο μετακινούμενος πρέπει να κατέχει **αποδεδειγμένα (βλέπε ΑΣΕΠ**) τη γλώσσα της χώρας υποδοχής σε επίπεδο **τουλάχιστον Β2**. Δεν χρειάζεται βεβαίωση στην περίπτωση που η γλώσσα της χώρας υποδοχής είναι ίδια με τη μητρική γλώσσα του Μετακινούμενου.